b'\n_START_ARTICLE_\nAzipod\n_START_PARAGRAPH_\nAzipod je trgovsko ime dru\xc5\xbebe ABB za tip ladijskega potisnika. Gre za sistem, ki se lahko obra\xc4\x8da okoli vertikalne osi (azimuta) in ustvarja potisk s propelerjem v razli\xc4\x8dne smeri. Razvili sta ga dru\xc5\xbebi Kvaerner Masa-Yards in ABB. Od drugih azimutnih potisnikov se azipod razlikuje po elektri\xc4\x8dnem motorju, ki je vgrajen v potisnik, zato nima mehani\xc4\x8dne gredi do motorja. Do aprila 2012 je bilo name\xc5\xa1\xc4\x8denih 230 azipodov v 100 plovil, skupaj so dosegli 7 milijonov obratovalnih ur._NEWLINE_Podoben sistem je Rolls-Roycov Mermaid, ki se uporablja na potni\xc5\xa1kih ladjah kot je Queen Mary 2._NEWLINE_Izvedba CRP (ang. Contra-Rotating Propeller) ima dva propelerja, ki se vrtita v nasprotni smeri, s \xc4\x8dimer se zmanj\xc5\xa1a poraba goriva._NEWLINE_Ladje z azipodom ne potrebujejo smernega krmila. Poleg tega se azipod lahko namesti na bolj optimalno mesto, s \xc4\x8dimer se izbolj\xc5\xa1a hidrodinami\xc4\x8dnost plovila.'